# מתן אנגרסט

מתן אנגרסט|  |
|
לידה |
28 בנובמבר 2002 (בן 23)  קריית ביאליק  |
|
מדינה | ישראל ישראל |
|
מקום מגורים |
קריית ביאליק |
|
שירות צבאי |
|
השתייכות | * חטיבה 7
	+ גדוד 77
		- פלוגה ח' מלכות חרמון
 |
|
דרגה |   רב-סמל |
|
אוגוסט 2021 – אוקטובר 2025 (כ־4 שנים וחודשיים) |
|
תפקידים בשירות |
|
נהג טנק מרכבה סימן 4 |
|
פעולות ומבצעים |
|
קרב מוצב נחל עוז |
|   |

**מתן שחראנגרסט** (נולד ב-28 בנובמבר 2002) הוא ישראלי שנחטף מהטנק שלו בנחל עוז בהיותו לוחם שריון בצה"ל בתפקיד נהג טנק, בטבח שבעה באוקטובר ב־7 באוקטובר 2023 על ידי מחבלי ארגון הטרור חמאס, והוא אחד מ־251 החטופים במלחמת חרבות ברזל. הוא שב מהשבי ב־13 באוקטובר 2025 עם עוד 19 חטופים חיים.

## ביוגרפיה

מתן נולד ב־2002 לענת וחגי ויש לו 3 אחים צעירים. הוא התגייס באוגוסט 2021. הוא מתגורר בקריית ביאליק.

### החטיפה והלינץ'

 ערך מורחב – **לחימת הטנקים בטבח שבעה באוקטובר#צוות פרץ**

בבוקר 7 באוקטובר 2023 יצאו סמ"ר מתן וחבריו לצוות הטנק להגן על יישובי עוטף עזה. 3 מחבריו נהרגו, סרן דניאל פרץ וסמל ראשון איתי חן נחטפו וגופתם הוחזרה לישראל לאחר כשנתיים, במסגרת הסכם חמאס–ישראל (אוקטובר 2025), וסמל תומר ליבוביץ נפל בקרב. ב־3 באפריל 2025 פורסם סרטון החטיפה של מתן בו הוא נחטף מהטנק ועובר לינץ' כשהוא נראה מחוסר הכרה. בנוסף פורסם סרטון שהוא נראה פצוע וחבול ומתושאל.

## בשבי

### עינויים בשבי

העלה של מתן אנגרסט במיצב למען שחרור החטופים ברחובות
בתוכנית "עובדה" רואיינו תצפיתניות שנחטפו ממוצב נחל עוז שהיו עם מתן במנהרה. דניאלה גלבוע סיפרה שמתן הלך לקטע במנהרה אליו לא היה אמור להיכנס, כשגילו זאת מחבלי חמאס הם הכו אותו ו"לא ריחמו עליו" לדבריה. קרינה ארייב אמרה "הם הרביצו לו עד שהוא הבין ושהוא הפסיק ללכת יותר למקום הזה. הם הסבירו לו שהוא לא צריך לחצות גבולות עד שהוא באמת הבין. 'לימדו אותו'". לירי אלבג אמרה "הם מענישים, הם מתעללים, גם אם זה לא פיזית ויש פיזית, אז זה נפשית וזה פסיכולוגית, 'אתם לא תחזרו', 'כמו גלעד שליט'".

אמו ענת, אמרה "קיבלנו עדויות על התעללויות וחקירות שמתן עובר, עד רמה של עלייה לפני הקרקע כדי לנשום אוויר רגע לפני שהוא נחנק למוות".

ב-25 באפריל רוני קריבוי שנחטף וששוחרר בעסקה בנובמבר 2023, סיפר שהוא היה במנהרה עם מתן, וחיברו אותו למצבר של רכב וחשמלו אותו.

### המאבק לשחררו

בתוכנית עובדה עם התצפיתניות, הוריו של מתן גם הופיעו ודיברו עם התצפיתניות. ב-21 באפריל 2025 בני המשפחה של מתן הגיעו להפגנה מול שער בגין של הקריה בתל אביב בלבוש ירוק ובאיפור המדמה דם, ומסרו כי "זו תזכורת ללינץ' שעבר מתן".

### שחרורו מהשבי

אנגרסט שוחרר משבי חמאס ב-13 באוקטובר 2025 במסגרת הסכם חמאס–ישראל.

לאחר שחרורו סיפרה משפחתו שהוא עבר עינויים בשבי ועל גופו סימני כוויות. עם זאת, הוא שוחרר במצב רפואי טוב. הוא סיפר שחודש לאחר שנחטף ביקש מחוטפיו תפילין, סידור ותנ"ך, והם נענו לבקשתו. סידור התפילה הועבר על ידי בכיר בחמאס. הוא נהג להתפלל בשבי שלוש פעמים ביום - שחרית, מנחה וערבית. כמו כן סיפר שהמקומות שבהם הוחזק הופצצו על ידי צה"ל, אבל הוא לא נפגע.

## קישורים חיצוניים

* אסי ממן, ‏גורבנקו: אין זמן, צריך להחזיר את מתן אנגרסט, באתר ONE‏, 24 באפריל 2025
* אלכסנדרה לוקש, ענת אנגרסט: "חיילים שנלחמים עבור החטופים - נהרגים. אין יותר הישגים למלחמה", באתר ynet, 27 באפריל 2025
* נועה לימונה, 59 חטופים, 566 ימים אמו של מתן אנגרסט: "אני בת לאבא שעבר שואה, ואמא לילד שנמצא בגיהינום", באתר הארץ, 24 באפריל 2025
* מיכל פעילן, אימו של מתן אנגרסט: "יש לנו סרטון נוסף של מתן - עובר לינץ' ברוטאלי בעזה", באתר מאקו, 8 במרץ 2025

## הערות שוליים